《和颖翁邹公祖署中纪怀四章 其三 听鸟》
明代·庞嵩

粤徼闻啼鸟，恍惚乡国音。停云在树杪，尺五连苍阴。

出门寄遥瞩，乃隔庾江岑。乘风欲插羽，安得从飞禽。

抚弦重叹息，聊作兼葭吟。我有南薰调，可以开烦襟。

昔贤异出处，意气仍盍簪。范老忧时念，且罄平生心。

作者简介：庞嵩，字振卿，学者称弼唐先生，广东广州府南海县张槎弼唐村人（今属佛山市禅城区张槎街道）。明嘉靖十三年（1534年）举人，后任应天府通判，代理府尹八年。后任南京刑部员外郎，升郎中。调任云南曲靖知府，晚年受聘至西宁县（今郁南）讲学，培养生员不少。著有《太极解图书解》、《弼唐遗言》和《弼唐存稿》。